'Intelligensieverslag' oor Gordhan ondersoek | Maroela Media
Sethlomamaru Dintwe, die nuwe inspekteur-generaal van intelligensie, het bevestig dat hy ondersoek instel oor 'n "intelligensieverslag" wat pres. Jacob Zuma gebruik het om die voormalige minister van finansies Pravin Gordhan en sy span terug te roep van 'n beleggersveldtog in Londen.
David Maynier, DA-LP, het Maandag bevestig hy het 'n brief van Dintwe ontvang wat lui: "Ek bevestig ontvangs van jou klag gedateer 31 Maart 2017. Die saak word ondersoek en ek sal binnekort terugvoer gee hieroor."
Maynier het Dintwe skriftelik versoek om die oorsprong van die verslag te ondersoek en te bepaal of "enige element binne die nasionale intelligensiestruktuur enige rol gespeel het om die verslag saam te stel" en indien wel, of dit neerkom op 'n oortreding van die Grondwet of enige ander wet of reël of beleid wat betref die land se nasionale intelligensie.
Maynier se brief is aan Dintwe gestuur net ure voor Zuma sy kabinet geskommel het en Gordhan en sy adjunk, Mcebisi Jonas, afgedank het.
Ek hoop dit word sonder korrupsie ondersoek. Weet nie of dit moontlik is nie
Ek is verjeug met die stap. Hoop net daar gaan n krimenele klag uit kom wat ek glo is waar. Dan moet daat n ys ook ingesit word vir die naam skending en die nagevolg van die valse klag teen PG.
…nou wonder ek….wil Zuma dalk nou die aandag op hom af he deur n kamtige verslag….?…. ek het iewer gehoor en ook gelees van n Russiese man in Pommy land wat PG reguit uit gevra het oor SA se kern krag projek waarop PG glo dit af geskiet het deur te se SA het nie die vondse vir so n projek nie… daarna het die man glo baie om gekrap met iemand oor die foon gepraat en die ander persoon toe glo vir z gebel en gese hy moet sorg dat PG dadelik uit geskop word wat hy z het… Lees meer »
Ons weet mos waar hierdie verslag vandaan kom…
Ek stem ook saam dat Gordhan die persoon wat verantwoordelik is vir daardie verslag moet dagvaar vir naamskending!!